Étienne Laspeyres

Ernst Louis Étienne Laspeyres (28. november 1834 Halle – 4. august 1913 Gießen) oli saksa majandusteadlane.

Lõpetas Halle gümnaasiumi ning õppis 1853–1859 Tübingeni, Berliini, Göttingeni ja Heidelbergi ülikoolides õigusteadust ja kameraalteadusi; õigusteaduse doktor (1857, Halle ülikool), filosoofiadoktor (1860, Heidelbergi ülikool). Töötas 1860–1864 Heidelbergi ülikoolis eradotsendina, 1864–1866 Baseli ülikoolis ja 1866–1869 Riia Polütehnikumis poliitökonoomia professorina, 1869–1873 Tartu Ülikoolis, 1873–1874 oli Karlsruhe Polütehnikumi ja 1874–1900 Giesseni ülikooli professor. Sai tuntuks agregaatindeksite teooria loojana.

Ta oli Tartu Ülikooli geograafia, etnograafia, statistika ja poliitökonoomia professor 1869–1873.

Teoseid 
 Wechselbeziehungen zwischen Volksvermehrung und Höhe des Arbeitslohns
 Die Kathedersocialisten und die statistischen Congresse

Saksamaa majandusteadlased
Tartu Ülikooli professorid
Sündinud 1834
Surnud 1913